**A Semmelweis Egyetem Szenátusának 123/2009. (XII. 17.) számú határozatával megalkotott az egyetem hallgatói részére nyújtható támogatásokról, valamint az általuk fizetendő díjakról és térítésekről szóló (továbbiakban: Egyetemi Szabályzat) szabályzatban kapott felhatalmazás alapján a Kar Tanácsa (továbbiakban: Kar) az**

**ÁLTALÁNOS ORVOSTUDOMÁNYI KAR**

**TÉRÍTÉSI ÉS JUTTATÁSI RENDJÉT**

**az alábbiakban állapítja meg:**

**1. §**

**Kari Diákjóléti Bizottság**

1. **A hallgatók állami támogatásával kapcsolatos egyes feladatok bonyolítására a Kari Tanács a Semmelweis Egyetem Szervezeti és Működési Szabályzatának III. fejezet 48. § (3) pontjában kapott felhatalmazás alapján Diákjóléti Bizottságot (továbbiakban: DJB) hoz létre.**
2. **A Diákjóléti Bizottság összetétele:**

**elnök: a Kar Szociális és Esélyegyenlőségi Bizottság oktató tagjai közül a Kari Tanács által választott oktató,**

**alelnök: a Kar Szociális és Esélyegyenlőségi Bizottsága hallgató tagjai közül a kari hallgatói önkormányzat Szervezeti és Működési Szabályzatában meghatározottak szerint megbízott hallgató,**

**tagok: a kari hallgatói önkormányzat Szervezeti és Működési Szabályzatában meghatározottak szerint megbízott 8 hallgató**

**a Dékáni Hivatal vezetője által delegált hivatali munkatárs,**

1. **A Diákjóléti Bizottság feladata:**

* **a szociális támogatás pályázati hirdetményének előkészítése,**
* **a pályázat meghirdetése a Kar Szociális és Esélyegyenlőségi Bizottsága által történt jóváhagyást követően,**
* **a beérkezett pályázatok előkészítése, javaslattétel a támogatások összegére és azok továbbítása a Kar Szociális és Esélyegyenlőségi Bizottságához,**
* **nyilvántartás vezetése, amely tartalmazza a javasolt és a Szociális és Esélyegyenlőségi Bizottság által jóváhagyott összegeket,**
* **dönt minden olyan, - a hallgatók állami támogatását érintő - kérdésben, melyet a Szabályzat nem utal más bizottság hatáskörébe,**
* **előkészíti a Térítési és Juttatási Rend módosítási javaslatait,**
* **munkájáról folyamatosan tájékoztatja az egyetemi közvéleményt.**

1. **A Diákjóléti Bizottság működésének törvényességi felügyeletét a Kar dékánja látja el. Ha a DJB jogszabályt vagy egyetemi szabályzatot sért, működését a Kar dékánja felfüggeszti.**

**2. §**

**Általános rendelkezések**

1. **Az elsőéves hallgató a beiratkozáskor köteles nyilatkozni arról, hogy**

* **ez az első alapképzése, valamint arról is,**
* **ha más felsőoktatási intézmény,**
* **vagy az Egyetem más karának is a hallgatója,**
* **ha több szakon is folytat tanulmányokat,**
* **mely felsőoktatási intézményben, vagy az Egyetem mely karán, ill. szakán veszi igénybe – az első alapképzésre tekintettel – a hallgatói juttatási keret terhére adható juttatásokat.**

1. **Az adott tanulmányi időszakra történő bejelentkezéskor a hallgató köteles nyilatkozni arról, hogy részt vesz-e párhuzamos képzésben.**
2. **A hallgató a pályázatában, illetve egyéb kérelmében feltüntetett adatok valódiságáért, hitelességéért felelősséggel tartozik.**

**A hallgató ellen, ha a pályázati eljárás során olyan valótlan adatot közöl, mely lényegesen befolyásolja a pályázati kérelem elbírálását, fegyelmi eljárás indítható.**

1. **Az állami támogatások elosztásával kapcsolatos észrevételeket, javaslatokat a Kari Szociális és Esélyegyenlőségi Bizottsághoz címezve, a Kar Dékáni Hivatalához kell benyújtani.**
2. **A tényleges kifizetésekkel kapcsolatos észrevételeket - a 4. pontban leírtak szerint – a kifizetést követő legkésőbb 30 napon belül lehet megtenni. A 30 napos határidő után érkezett bejelentések, észrevételek érdemi elbírálás nélkül kerülnek elutasításra.**

**3. §**

**A hallgatói előirányzat keretének felosztása**

1. **A Karon, a hallgatói juttatásokra rendelkezésre álló keretek az alábbi jogcímen nyújthatók támogatásra:**

**A) Teljesítmény alapú ösztöndíj:**

1. **tanulmányi ösztöndíj,**
2. **szakmai, tudományos és közéleti ösztöndíj,**
3. **egyéb ösztöndíj.**

**B) Szociális alapú ösztöndíj:**

1. **rendszeres szociális ösztöndíj~~,~~**
2. **rendkívüli szociális ösztöndíj,**
3. **alaptámogatás.**
   1. **A hallgatói juttatásokhoz a karon rendelkezésre álló források előzetes felosztása az alábbi:**
4. ***Hallgatói normatíva keretösszege: 100%***

1. **Teljesítmény alapú ösztöndíjkeret 69%**

**Az összeg százalékos megoszlása az egyes jogcímek között:**

* **tanulmányi ösztöndíj legalább 95%,**
* **egyéb kari ösztöndíj legfeljebb 0,2%,**
* **közéleti, érdekképviseleti ösztöndíj legfeljebb 4,8 %,**

1. **Szociális alapú ösztöndíjkeret 30%**

**Az összeg százalékos megoszlása az egyes jogcímek között:**

* **rendszeres szociális támogatás és alaptámogatás legalább 95 %,**
* **rendkívüli szociális támogatás legfeljebb 5 %,**

1. **Intézményi működési költségek finanszírozása**

* **Hallgatói önkormányzat működésének támogatása 1%**

1. **Köztársasági ösztöndíjkeret: 100%,**
2. **Bursa Hungarica Felsőoktatási Intézményi keretösszeg: 100%.**
3. ***Lakhatási támogatás normatívájának keretösszege*:**

**a) Szociális alapú ösztöndíjkeret 30 %**

**Az összeg százalékos megoszlása az egyes jogcímek között:**

**- rendszeres szociális támogatás legalább 100 %**

**b) Intézményi működési költségek finanszírozása**

**- Kollégiumi férőhely bérlése, kollégiumi felújítás 70 %**

1. ***Kollégiumi támogatás keretösszege*:**

**Intézményi működési költségek finanszírozása**

**- Kollégium fenntartása, működtetése 100%**

1. ***Tankönyv- és jegyzettámogatás, sport és kulturális normatíva: 100%***

**a) Szociális alapú ösztöndíjkeret**

**(doktorandusz hallgatók számával csökkentett jogosultak után járó) 56%**

**Az összeg százalékos megoszlása az egyes jogcímek között:**

**- rendszeres szociális támogatás legalább 100 %**

**b) Intézményi működési költségek finanszírozása: 44 %**

* **jegyzet-előállítás támogatása, elektronikus tankönyvek, tananyagok és a felkészüléshez szükséges elektronikus eszközök beszerzése, valamint a fogyatékossággal élő hallgatók tanulmányait segítő eszközök beszerzése 24%,**
* **kulturális tevékenység támogatása 10%,**
* **sporttevékenység támogatása 10%.**

**4. §**

**1. A hallgatói juttatásokhoz rendelkezésre álló források jogcímek szerinti előzetes felosztásáról**

**a kari hallgatói önkormányzat elnöksége dönt legkésőbb a tanulmányi időszak 5. hetének**

**végéig. A hallgatói juttatásokhoz rendelkezésre álló források felhasználása során az előzetes**

**felosztástól való eltérés nem haladhatja meg a 2 százalékpontot.**

1. **A hallgatók számára a 3. §-ban felsorolt keretek terhére nyújtott pénzbeli vagy természetbeni juttatások igénybevétele feltételeinek megállapításánál a kari hallgatói önkormányzat egyetértési jogot gyakorol.**
2. **A havonta folyósítandó juttatások kifizetéséről – a szorgalmi időszak első hónapjának kivételével – legkésőbb az adott hónap 10. napjáig kell intézkedni.**

**5. §**

**A tanulmányi ösztöndíj**

**1. Tanulmányi ösztöndíjban legfeljebb az államilag támogatott teljes idejű alapképzésben**

**részt vevő (nappali tagozatos) hallgatók 50%-a részesülhet oly módon, hogy az egyes**

**hallgatóknak megállapított tanulmányi ösztöndíj havi összegének el kell érnie a hallgatói**

**normatíva 5%-ának megfelelő összeget.**

1. **Tanulmányi ösztöndíj az I. évfolyam 2. félévétől kezdődően, egy-egy félév időtartamára adható.**

**3. A tanulmányi ösztöndíj meghatározása előtt a tanulmányi ösztöndíjra fordítható összeg a**

**homogén hallgatói csoportok között létszámarányosan kerül felosztásra. A hallgatók**

**ösztöndíjának meghatározása az így kialakított keretek alapján homogén hallgatói**

**csoportonként történik.**

1. **Homogén hallgatói csoportok kialakításánál a legalább 70%-ban azonos vagy hasonló tanulmányi kötelezettség alapján szerzett tanulmányi eredmények mérhetők össze.**
2. **A homogén hallgatói csoportok meghatározását a kari Térítési és Juttatási Rend 1. sz. melléklete tartalmazza.**
3. **Az ösztöndíj mértékénél figyelembe kell venni a hallgató által az előző aktív félévben sikeresen teljesített tanulmányi munka minőségét és mennyiségét. Tanulmányi ösztöndíj adott évfolyamon, illetve évfolyam felenként - azonos minőségű és mennyiségű tanulmányi teljesítmény elérésekor - azonos mértékben jár.**

**7. Tanulmányi ösztöndíjban azon hallgató részesül, aki a tanulmányi ösztöndíjra jogosult, és**

**akinek korrigált kreditekkel súlyozott tanulmányi átlaga meghaladja a homogén csoport**

**medián KSÁ-értékét.**

**8. A korrigált kreditekkel súlyozott tanulmányi átlag meghatározása:**

*****, ahol a* ******korrekciós tényező értéke az adott**

**félévben hallgató által felvett tárgyak kreditértékeinek összege osztva a hallgató**

**mintatantanterve szerint a félévre előírt kötelező kreditek számával, de legfeljebb 1.**

**9. A kreditekkel súlyozott tanulmányi átlag meghatározása:**

*****, Krt egy adott, a hallgató által felvett tárgy kreditértéke, Jt az abból kapott érdemjegy.* A kreditekkel súlyozott tanulmányi átlag meghatározásánál a felvett, de nem teljesített tárgy érdemjegyét elégtelennek kell tekinteni.

**10. Az ösztöndíj számításához az előző aktív félév során**

**a) a hallgató által elért kreditekkel súlyozott tanulmányi átlagot (továbbiakban SÁ),**

**b) a hallgató által a Karon teljesített, a hallgatóra érvényes mintatanterv szerinti**

**kötelező tárgyak összesített kreditértékét és**

**c) a hallgató által elért korrigált kreditekkel súlyozott tanulmányi átlagot**

**(továbbiakban KSÁ) kell alapul venni.**

**11. Egy adott félév tanulmányi eredménye alapján tanulmányi ösztöndíj csak egy tanulmányi**

**időszakra adható.**

**12. A tanulmányi ösztöndíj kiszámításának módját a kari Térítési és Juttatási Rend 2. sz.**

**melléklete tartalmazza.**

1. **A kari hallgatói önkormányzat a tanulmányi ösztöndíj odaítélésre vonatkozó előterjesztését eljuttatja a Kar Dékánjához, aki gondoskodik - a Dékáni Hivatalon keresztül annak kiutalásáról legkésőbb a szorgalmi időszak 2. hónapjának 10. napjáig.**

**6. §**

**A tanulmányi ösztöndíj juttatására vonatkozó speciális rendelkezések**

1. **Az államilag támogatott első kiegészítő alapképzésre, illetve mesterképzésre (MA/MSc) belépő hallgató – tanulmányai első félévében – tanulmányi ösztöndíjra nem jogosult.**
2. **Más, hazai orvostudományi egyetemről átvett hallgatók tanulmányi eredményeit a Kar hallgatóinak tanulmányi eredményeivel azonos módon kell figyelembe venni.**
3. **Külföldi orvosegyetemről átvett hallgató az átvételt követő első tanulmányi időszakban tanulmányi ösztöndíjban nem részesíthető.**

***4.***

**4.1. A VI. évfolyam tavaszi félévére bejelentkezett hallgatók tanulmányi ösztöndíjra való**

**jogosultságának és az ösztöndíj összegének a meghatározása a teljes tanulmányi időre**

**számított kumulált kreditekkel súlyozott tanulmányi átlag alapján történik.**

**4.2 Nem részesülhet tanulmányi ösztöndíjban az a hallgató, aki a VI. évfolyam I. illetve II.**

**félévére nem első alkalommal jelentkezett be. A VI. évfolyam létszámának**

**meghatározásakor – a tanulmányi ösztöndíj szempontjából – ezen hallgatók nem vehetők**

**figyelembe.**

**5. Amennyiben a hallgató a tanulmányi ösztöndíj kiutalásával kapcsolatban adminisztrációs**

**hibát észlel, a hibát az évfolyam tanulmányi előadójánál jogosult jelezni.**

**6. A tanulmányi ösztöndíjjal kapcsolatban – információs csatornáin keresztül – a Hallgatói**

**Önkormányzat ad tájékoztatást.**

**7. §**

**Szakmai, tudományos és közéleti ösztöndíj**

1. **A kari hallgatói érdekképviselet feladatainak ellátásáért az ÁOK HÖK Elnökségének javaslata alapján a Kar dékánja a Kari Hallgatói Önkormányzat elnöke és tagjai számára közéleti, érdekképviseleti ösztöndíjat adományozhat *(*kari Térítési és Juttatási Rend 3. sz. melléklet).**
2. **Közéleti ösztöndíjban részesíthető az a hallgató, aki – a Kari HÖK Ellenőrző Bizottsága által meghirdetett – közéleti feladatok végzésére szóló pályázat alapján munkát végzett. Az ösztöndíj odaítélésére az ÁOK HÖK Elnöksége tesz javaslatot a Kar dékánjának.**
3. **A Kar dékánja által minden év szeptember hó 30-ig kiírt tudományos pályázat alapján – egyszeri juttatásként – tudományos ösztöndíjban részesíthető 12 fő (lehetőleg évfolyamonként 2-2 fő) hallgató.**

**A díj odaítélésre a Kar dékánja által létrehozott – elnökből és 2 tagból álló, amelyből legalább 1 fő hallgató - bizottság tesz javaslatot.**

1. **A Hallgatói Önkormányzat munkájában résztvevők jutalmazására az ÁOK HÖK Elnöksége tesz javaslatot a Kar dékánjának.**

**8. §**

**Egyéb kari ösztöndíj**

1. **A kar a hallgatói ösztöndíjkeret felhasználásával egyéb kari ösztöníjat is megállapíthat.**

**2. Az adott tanulmányi időszakban fel nem használt taralék-kerettel a következő tanulmányi**

**időszakban, a tanulmányi ösztöndíjra kifizethető, keretet kell megnövelni.**

**9. §**

**Rendszeres szociális ösztöndíj**

1. **A rendszeres szociális ösztöndíj pályázati feltételeit minden tanulmányi időszak regisztrációs hetének első napjáig, a Neptun rendszerben kell közzétenni.**
2. **A rendszeres szociális ösztöndíj 5 hónapos időtartamra, pályázat útján nyerhető el.**
3. **A hallgató rendszeres szociális ösztöndíjra akkor nyújthatja be pályázatát a szorgalmi időszak 2. hetének végéig – a Szociális és Esélyegyenlőségi Bizottság által elfogadott és a mindenkori pályázati kiírásban meghirdetett pályázati űrlap hiánytalan kitöltésével – ha a pályázó családjában az egy főre jutó nettó jövedelem nem éri el az egy felnőttre számított, mindenkori létminimum összegét.**
4. **A pályázati űrlaphoz csatolandó dokumentumokat az egyetemi Térítési és Juttatási Szabályzat 2. sz. melléklete tartalmazza.**
5. **A pályázatot a DJB-hez, a pályázati kiírásban meghatározott módon kell benyújtani.**
6. **A késve beadott pályázatok érdemi elbírálás nélkül kerülnek elutasításra. Amennyiben a pályázó valamely számára előnyös tényt az előírt módon nem igazol, akkor a jelentkezését ezen nem igazolt tény figyelmen kívül hagyásával kell elbírálni.**
7. **A rendszeres szociális ösztöndíj összegének kialakításakor alkalmazott pontozási rendszert az egyetemi Térítési és juttatási szabályzat 1. sz. melléklete tartalmazza. Ennek alapján kerül meghatározásra a DJB hallgatói tagjai közreműködésével, a SZEB által a hallgatók saját pontszáma, legkésőbb a szorgalmi időszak 4. hetében.**
8. ***A hallgatók szociális ösztöndíj értékének számítási módja első körben*:**

***egy pont után járó összeg* = a rendszeres szociális ösztöndíj céljára rendelkezésére álló keret**

**összpontszám (hallgatói saját pontok összegezve).**

1. ***A hallgatónak járó rendszeres szociális ösztöndíj összege első körben*:**

**az egy pont után járó összeg szorozva a hallgató pontszámával.**

1. **Ha az Egyetemi Szabályzatban rögzített I. és II. rászorultsági csoportba tartozó hallgató rendszeres szociális ösztöndíjának összege - a fentiek szerinti számítás alapján - nem éri el az Egyetemi Szabályzat 11. § (4) bekezdés a), illetve b) pontjában meghatározott mértéket, akkor azt a meghatározott mértékre kell kiegészíteni.**

1. **A rászorultsági csoport alapján meghatározott összegeket az első körben számolt ösztöndíj értékekkel összehasonlítva, a döntést a nagyobb érték mellett kell meghozni.**
2. **Azokat a hallgatókat, akiknek az elsőként számolt értéke javításra került külön választjuk, és az így kapott maradék keret a többi hallgató között kerül szétosztásra. Ezt a folyamatot addig ismételjük, amíg már egyetlen érték sem kerül javításra.**
3. **Az I. és II. rászorultsági csoportba tartozó hallgatók rendszeres szociális ösztöndíjának megállapítását követően kerül sor az említett csoportokba nem tartozó hallgatók rendszeres szociális ösztöndíjának kiszámítására, az alábbiak szerint:**

1. **Felhasználható keret:**

**rendszeres szociális ösztöndíjra rendelkezésre álló keretösszeg**

**mínusz a 10. pontban meghatározott csoportok részére kiutalandó összeg,**

1. **Egy pont után járó rendszeres szociális ösztöndíj összege:**

**az a) pont szerint számított keretösszeg**

**összpontszám, mínusz a 10. pontban meghatározott hallgatói kör összpontszáma.**

1. **A DJB a lepontozott pályázatokat és a 7-13. pontok szerint kiszámított, rendszeres szociális ösztöndíjról készített név szerinti kimutatást a Szociális és Esélyegyenlőségi Bizottságrendelkezésére bocsátja.**

1. **A Szociális és Esélyegyenlőségi Bizottság a támogatások odaítélésére vonatkozó javaslatát, jóváhagyásra eljuttatja a Kar dékánjához, aki – a Dékáni Hivatalon keresztül – gondoskodik annak kiutalásáról, legkésőbb a szorgalmi időszak 2. hónapjának 10. napjáig.**
2. **Külföldi állampolgárságú, miniszteri ösztöndíjban részesülő hallgató a Szociális és Esélyegyenlőségi Bizottság által meghatározott feltételek megléte esetén a hallgatói normatíva 10%-ának megfelelő havi összegű ösztöndíjban részesíthető.**
3. **Megváltozott munkaképességen érteni kell**

* **a 2012. január 1. után rokkantsági ellátásban részesülőt, továbbá**
* **azt a rehabilitációs ellátásban részesülőt, aki 2012. január 1. előtt rokkantnyugdíjban részesült,**

**és ezt a folyósító szerv által kiállított igazolással hitelt érdemlően igazolja.**

**10. §**

**Rendkívüli szociális ösztöndíj**

1. **Rendkívüli szociális ösztöndíjra - az év bármely időszakában – *a* kari Térítési és Juttatási Rend 4. sz. melléklet szerinti formanyomtatványon pályázhat a hallgató, ha saját vagy családja szociális helyzetében rendkívüli esemény következett be, (például: hosszantartó, súlyos betegség, haláleset, szülők nyugdíjazása, egyéb a szociális helyzetben bekövetkező jelentős változás, gyerekszületés, házasságkötés, stb.).**
2. **Nem tekinthető rendkívüli segélyre jogosító eseménynek:**

* **az ösztöndíj elveszítése,**
* **vagyontárgyainak elvesztése, illetve azok ellopása,**
* **a tankönyvvásárlás.** 
  1. **Ugyanazon címen rendkívüli szociális támogatás iránti kérelmet csak egy alkalommal lehet benyújtani.**
  2. **A kérelmeket a kari DJB készíti elő és az odaítélésre a Szociális és Esélyegyenlőségi Bizottság tesz javaslatot a Kar dékánjának, a beadást követő 30 napon belül.**
  3. **A megítélt összeget – a döntést követő 8 munkanapon belül - a Dékáni Hivatalnak ki kell utalni.**
  4. **A rendkívüli szociális ösztöndíjra felosztott és az adott tanulmányi időszakban fel nem használt kerettel, a következő tanulmányi időszakban, a rendszeres szociális ösztöndíjra kifizethető keretet kell megnövelni.**
  5. **A szociális alapú ösztöndíjakkal kapcsolatban - információs csatornáin keresztül - a Hallgatói Önkormányzat ad tájékoztatást.**

**11. §**

**Alaptámogatás**

1. **Az alaptámogatást a kari Térítési és Juttatási Rend 5. számú melléklet szerinti és a mindenkori pályázati kiírásban közzétett nyomtatvány kitöltésével és dokumentumok csatolásával lehet megpályázni.**
2. **A kérelmeket a kari DJB készíti elő és az odaítélésre a Szociális és Esélyegyenlőségi Bizottság tesz javaslatot a Kar dékánjának, a beadást követő 30 napon belül.**
3. **Az alaptámogatásra felosztott és az adott tanulmányi időszakban fel nem használt kerettel, a következő tanulmányi időszakban, a rendszeres szociális ösztöndíjra kifizethető keretet kell megnövelni.**

**12. §**

**Kulturális és sporttevékenység támogatása**

1. **A támogatás pályázat útján nyerhető el, amelyet bármely aktív jogviszonnyal rendelkező hallgató beadhat. A pályázatnak tartalmazni kell:**
2. **a program célját,**
3. **a résztvevők számát,**
4. **a program tartalmát, elvárt eredményét,**
5. **helyszínét, időpontját,**
6. **a kívánt támogatás összegét.**
   1. **A pályázatot a rendezvény lebonyolítása előtt legalább három héttel korábban kell benyújtani a Hallgatói Önkormányzat Kari választmányához.**
   2. **A pályázatok támogatására a Szociális és Esélyegyenlőségi Bizottság – a Hallgatói Önkormányzat Kari Választmányával egyetértésben tesz javaslatot - a beadást követő 8 napon belül - a Kar dékánjának.**

***A hallgatók által fizetendő díjak***

**13. §**

**A hallgatók által fizetendő díjak**

1. **A hallgatót, a Kar dékánja által - a Szociális és Esélyegyenlőségi Bizottság javaslata alapján – meghatározott esetekben és mértékben díjfizetési kötelezettség terheli. (pl. vizsgaismétlési díj, diákigazolvány pótlás, leckekönyvpótlás, angol nyelvű indexkivonat, igazolás, ajánlólevél, stb.).**

**A Kar Dékáni Hivatala a díjak mértékéről az adott tanév kezdetét megelőzően – a Neptun rendszerben - hirdetmény keretében tájékoztatja a hallgatókat.**

1. **A Karon - az (1) bekezdésben megnevezett díjakon kívül - a hallgató térítési díj fizetésére kötelezhető az alábbiak igénybevétele esetén:**
2. **a tantervben magyar nyelven meghatározott, magyar nyelven oktatott ismereteknek – a hallgató választása alapján – nem magyar nyelven történő oktatása,**
3. **az Egyetem eszközeivel előállított, a hallgató részére biztosított és a hallgató tulajdonába kerülő dolog (például sokszorosított segédlet),**
4. **az Egyetem létesítményeinek (kollégium, szakkollégium, könyvtár, laboratórium, számítástechnikai, sport és szabadidő létesítmények) eszközeinek használata (az ingyenes szolgáltatásokon kívüli körben).**
   1. **A hallgató, az államilag támogatott képzésben a szakképzési és kimeneti követelményeiben/képesítési követelményeiben, az oklevél megszerzéséhez kötelezően előírt kreditet több, mint tíz százalékkal meghaladó kreditértékben felvett tantárgyak után - kreditenként - tantárgyfelvételi díj fizetésére kötelezhető.**
   2. **Az 1-3. pontban megfogalmazott díjat a hallgató előre köteles befizetni.**
   3. **Téves díjmegállapítás miatt a hallgató – a díjfizetési kötelezettség megállapításától számított 15 napon belül, – fellebbezéssel élhet a Kar dékánjánál. A fellebbezést a Kar dékánja 8 munkanapon belül bírálja el és a döntésről írásban tájékoztatja a hallgatót.**
   4. **Az a hallgató, aki tanulmányi ügyei intézésével kapcsolatos, határidőhöz kötött feladatait határidőn belül nem teljesíti, különeljárási díj fizetésére kötelezett.**
   5. **A különeljárási díjból befolyt összeg 50 %-a a kari Hallgatói Önkormányzatot, 50 %-a a Dékáni Hivatalt illeti meg.**
   6. **A Tanulmányi és vizsgaszabályzat 19. § 5. pont alapján, ha a hallgató a vizsgáról távol marad, és azt 3 munkanapon belül nem igazolja, vagy az igazolása nem kerül elfogadásra, az alábbi díjak megfizetésére köteles: vizsgaszervezési díj: 4.000.-Ft.**

**Záró rendelkezések**

1. **A Térítési és Juttatási Rend a Kari Tanácsnak történt bemutatást követően, a Kar dékánjának jóváhagyásával lét életbe.**
2. **A Térítési és Juttatási Rend hatályba lépésével hatályukat vesztik a hallgatói támogatásokra, valamint az általuk fizetendő díjakra, térítésekre vonatkozó korábbi kari szabályzatok, továbbá azon kari szabályzatok rendelkezései, kari tanácsi határozatok, melyek e Renddel ellentétesek.**
3. **A szabályzat – elektronikus szavazással a 49.sz./2013/14.tanév KT határozattal- 2014.július 16-án lép hatályba.**

**Dr. Hunyady László**

**egyetemi tanár**

**dékán**

*1. számú melléklet*

HOMOGÉN HALLGATÓI CSOPORTOK KIALAKÍTÁSÁNAK RENDJE

1. A hallgatókat minden tavaszi félévben kell homogén hallgatói csoportokba sorolni. Az őszi félévben a hallgató ugyanabba a homogén hallgatói csoportba tartozik, mint amelyikbe a tavaszi félévben tartozott.

2. Először a hallgatókat az I.-VI. Évfolyamok valamelyikébe kell besorolni. Ehhez meg kell határozni, hogy a tanév megkezdése előtt melyik volt az az év, amelyikben a hallgató legkorábban végbizonyítványt szerezhet, tekintettel a mintatantervben szereplő kötelező tárgyak előkövetelményeire. Azonos évfolyamba tartoznak azok a hallgatók, akiknél ez az év megegyezik.

3. Az I. évfolyam 1. évfolyamfelébe tartoznak azok a hallgatók, akik az Anatómia, sejt-,szövet- és fejlődéstan I. tárgyat annak legutolsó felvételekor a Humánforfológiai és Fejlődésbiológiai Intézetben hallgatták.

4. A II. évfolyam 1. évfolyamfelébe tartoznak azok a hallgatók, akik az Orvosi élettan I. tárgyat annak legutolsó felvételekor az Élettani Intézetben hallgatták.

5. A III. évfolyam 1. évfolyamfelébe tartoznak azok a hallgatók, akik a Patológia I. tárgyat annak legutolsó felvételekor a II. Sz. Patológiai Intézetben hallgatták.

6. Az I.-III. évfolyamok 2. évfolyamfelébe tartoznak azok a hallgatók, akik a 3.-5. pontok alapján nem tartoznak az 1. évfolyamfélbe.

7. A IV.-VI. évfolyamok egy-egy homogén hallgatói csoportot alkotnak.

*2. számú melléklet*

A TANULMÁNYI ÖSZTÖNDÍJ KISZÁMÍTÁSÁNAK MÓDJA

1. A tanulmányi ösztöndíj összegének megállapításakor a tanulmányi ösztöndíjban részesülő hallgató SÁ-értékét és a hallgató által a Karon teljesített, a hallgatóra érvényes mintatanterv szerinti kötelező tárgyak összesített kreditértékét kell figyelembe venni.

2. Az ösztöndíj összege függ attól, hogy az adott hallgató SÁ-értéke a homogén hallgatói csoportjának ösztöndíjra jogosult hallgatói által elért legkisebb SÁ-értéket mennyivel haladja meg, továbbá attól, hogy hány kreditet szerzett meg az adott félév során a kötelező tárgyakból.

3. Az ösztöndíjak összegének számításánál először meg kell határozni, hogy SÁ-értékük alapján mekkora összegre jogosultak azok a hallgatók, akik pontosan a mintatanterv által előírt számú kreditet szerezték meg a kötelező tárgyakból:

3.1 Meg kell határozni a legkisebb SÁ-értékkel rendelkező hallgató ösztöndíjának összegét, úgy hogy az ösztöndíj havi összegének el kell érnie a hallgatói normatíva 5%-át.

3.2 A hallgatókat egytized vagy egyszázad szélességű osztályokba kell sorolni. Az azonos osztályba tartozó hallgatók ösztöndíjának összege azonos. Az egymást követő osztályokhoz tartozó ösztöndíjak különbsége azonos.

3.3 A legkisebb és legnagyobb SÁ-értékű hallgatók ösztöndíjának hányadosa legalább 3.

4. Azon hallgatók esetében, akik az előírtnál több vagy kevesebb kreditet szereztek meg a kötelező tárgyakból, az ösztöndíj összegét az alábbiak szerint kell meghatározni.

4.1 A hallgató SÁ-értékéhez a 3. pont alapján tartozó összeget meg kell szorozni a hallgató által a Karon a félévben teljesített kötelező tárgyak kreditösszegének és a mintatanterv által az adott félévben előírt kreditszámnak a hányadosával, de legfeljebb

1,5-tel.

4.2 Amennyiben egy tanulmányi ösztöndíjra jogosult hallgató havi ösztöndíja a 4.1 pont szerint nem érné el a hallgatói normatíva 5%-át, akkor a hallgató havi ösztöndíja

megegyezik a hallgatói normatíva 5%-ával.

5. A 3. és 4. pontok szerinti összegeket úgy kell meghatározni a szorgalmi időszak 2. hónapjának 10. napjáig, hogy az adott homogén csoportra jutó keretösszeg a tanulmányi mutatószámok esetleges későbbi javítása folytán az ösztöndíjösszegekben bekövetkező változások fedezetére elkülönített ésszerű mértékű tartalék kivételével maradéktalanul felhasználásra kerüljön.

6. Az ösztöndíjak összegének meghatározásához a Dékáni Hivatal a lehető legrövidebb időn belül a kari hallgatói önkormányzat rendelkezésére bocsátja a hallgatók homogén csoportokba való besorolását vagy a besoroláshoz szükséges adatokat, továbbá a jelen szabályzat szerint a tanulmányi ösztöndíj kiszámításának alapjául szolgáló tanulmányi

mutatószámok értékeit vagy az azok kiszámításához szükséges adatokat.

*3. számú melléklet*

A közéleti ösztöndíj elosztásának szabályzata

1. A Kari HÖK választmányának tagja alapösztöndíjra jogosult, ha legalább egy választmányi ülésen megjelent az adott hónapban
2. ÁOK HÖK tagjai közül az alábbi tisztségviselők havi fix összegű ösztöndíjban részesíthetők:

a.) az ÁOK HÖK elnöke

b.) az ÁOK HÖK elnökhelyettese

c.) az ÁOK HÖK alelnökei

d.) az ÁOK HÖK Ellenőrző Bizottság elnöke

e) az ÁOK HÖK Elnöksége további tagjai

f.) az EHÖK elnöke

g.) az EHÖK alelnöke, további tisztségviselője

h.) Szinapszis c. hallgatói lap főszerkesztője

1. Egy tisztségviselő csak egy kari tisztség ellátása alapján jogosult közéleti ösztöndíjra. Az EHÖK tisztségviselői és a Szinapszis főszerkesztője akkor jogosultak kari közéleti ösztöndíjra, ha EHÖK-beli ill. főszerkesztői tisztségük ellátásért nem részesülnek más díjazásban. A 2) pont szerinti ösztöndíjak előre meghatározott összeggel csökkenthetők, ha a tisztségviselő az ÁOK HÖK Választmánya ülésén (választmányi tagok esetén) vagy az ÁOK HÖK Elnöksége ülésén (elnökségi tagok esetén) nem vesz részt. A 2) pont szerint ösztöndíjban részesülő hallgatók nem jogosultak ösztöndíjra az 1), a 4) vagy a 7) pont alapján.
2. Az a hallgató, aki nem tölt be – a 2. pont szerint fix összegű ösztöndíj megállapítását eredményező - tisztséget, de tagja a Szenátusnak vagy a Kari Tanácsnak, vagy az EHÖK elnökségének, az üléseken való részvételért – ülésenként - fix összegű ösztöndíjra jogosult.
3. Az átlagosnál nagyobb, rendkívüli feladatok ellátására tekintettel – függetlenül a 3. pontban megfogalmazott korlátozástól és a 7. pont alapján megállapított ösztöndíjtól – bármely hallgató részére ösztöndíj nyújtható. Az erre a célra elkülönített keret felosztási elveiről tanévenként a Kari HÖK elnöksége dönt.
4. Az. 5. pontban meghatározott keret felhasználására Kari HÖK elnöksége tesz – havonta - javaslatot a Kar dékánjának. Az adott hónapban fel nem használt összeg, a következő hónapban felhasználható és kumulálódhat. A Kari HÖK elnöksége az esetleges év végi maradvány felosztására tesz javaslatot a Kar dékánjának.
5. Azon hallgató részére, aki a HÖK feladatainak ellátásában aktívan részt vesz, ösztöndíj adható, a 8.) pontban foglalt korlátozások mellett. Az e célra biztosított keret összege a teljes keret
   1. *választmányi tagok ösztöndíja + nem tisztségviselők Szenátus, Kari Tanács, EHÖK ülésen részvétellel összefüggő ösztöndíja*
   2. *tisztségviselők fix ösztöndíja*
   3. *rendkívüli feladatokra elkülönített keret terhére biztosított ösztöndíj*
   4. *távbeszélő-készülékek igénybevételére tekintettel megállapított – fix összegű - juttatás*  összegével csökkentett összege.

Amennyiben az így kialakított keret nem biztosít fedezetet a feladatellátásokra, akkor lehetőség van

a.) az óradíj csökkentésére

b.) rendkívüli helyzetben az 5.)pontban meghatározott keret terhére történő kiegészítésre.

1. Adott kiemelt Bizottság (Ellenőrző Bizottság, Diákjóléti Bizottság, Sportbizottság, Informatikai és Marketingbizottság, Kulturális Bizottság) tagjai ill. a Szinapszis Szerkesztőség tagjai részére együttesen az 7.) pontban meghatározott keret legfeljebb 25%-a használható fel.

a.) Egy hallgató egy hónapban legfeljebb a az ÁOK HÖK Elnöksége további tagjai (ide nem értve az ÁOK HÖK elnökét, elnökhelyettesét és alelnökeit) közül a legmagasabb összegű fix ösztöndíjban részesülő hallgató fix ösztöndíjának 80%-ának megfelelő összegű ösztöndíjban részesülhet a 7. pont alapján.

b.) Egy nem tisztségviselő hallgató az 4). és a 7.) pont alapján együttesen legfeljebb az ÁOK HÖK Elnöksége további tagjai (ide nem értve az ÁOK HÖK elnökét, elnökhelyettesét és alelnökeit) közül a legmagasabb összegű fix ösztöndíjban részesülő hallgató ösztöndíjának megfelelő összegű ösztöndíjban részesülhet.

1. A Kari Hallgatói Választmány *hordozható távbeszélő-készülékkel* rendelkező, 2.) sz. pontban nevesített vezető tisztségviselői – akik kötelezően fizetik az előfizetés, ill. a készülékhasználat alapdíját és/vagy a törlesztő részleteket – tanévenként meghatározott juttatásban részesülnek. Azon vezető tisztségviselő, aki a Szinapszis c. hallgatói lap főszerkesztői feladatait is ellátja, mindkét készülék, ill. előfizetés után jogosult távbeszélő készülék használatával összefüggő juttatásra, amennyiben mindkét készülék a HÖK, ill. hallgató lap működése érdekében használtatik.
2. A feladatjegyzékeket havonta, az Ellenőrző Bizottság által kiadott adatlapon kell megküldeni az Ellenőrző Bizottság részére, és ezzel egyidejűleg az ÁOK HÖK levelezőlistán a kari választmányi tagok részére is el kell juttatni.
3. Az adott hónap adatait tartalmazó táblázatot az Ellenőrző Bizottság állítja össze - a bizottságok javaslatai és beszámolói alapján - és terjeszti a Kari Hallgatói Önkormányzat Elnökség elé.
4. Az ösztöndíjak odaítélésre a HÖK Elnöksége tesz javaslatot a Kar dékánjának.
5. Az ösztöndíjak mértékét tanévenként a – HÖK Elnökségének javaslatára – a Kar

dékánja határozza meg a kari ösztöndíj szabályzat 3.§, 1/a pontjában

meghatározottak szerint.

*4. sz. melléklet*

# Adatlap rendkívüli szociális ösztöndíjhoz

A kérvényhez csatolni kell:

**–** a rendkívüli indokot igazoló dokumentumokat

**NÉV** **Évfolyam** **Csoport:**

**Telefonszám: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_NEPTUN kód**: 

1.) A háztartásban élők száma: fő

Ebből aktív dolgozó: fő

tanuló/eltartott: fő

Eltartók foglalkozása: havi jövedelme Ft

Eltartók foglalkozása: havi jövedelme Ft

2.) Az előző félévben kapott rendkívüli szociális támogatás összege: \_\_\_\_\_\_\_\_\_\_\_\_\_\_\_ Ft

3.) Ebben a félévben kap rendszeres szociális támogatást? \* igen \* nem

Ha igen, ennek összege: Ft/hó

4.) Milyen összegű támogatásra volna szüksége? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ft

5.) Milyen indokok alapján igényli a segélyt?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum: Budapest,

A fenti adatok hitelességéért a felelősséget vállalom:

a kérelmező aláírása

*5. sz. melléklet*

**CSATOLANDÓ IGAZOLÁSOK LISTÁJA AZ ALAPTÁMOGATÁS**

**PÁLYÁZATÁHOZ**

**Nagycsaládos** hallgatók esetében:

• Ha a hallgató családjában rajta kívül még legalább két eltartott testvér van:

- Ha még nem jár iskolába (7 éven aluli), akkor születési anyakönyvi kivonat fénymásolata szükséges;

- Ha iskolába jár, iskolalátogatási/hallgatói jogviszony igazolás benyújtása szükséges;

- Az egy háztartásban élő testvér munkanélkülisége esetén a Munkaügyi Központ által kiállított igazolás, amely tartalmazza, hogy az illető regisztrált vagy nem regisztrált munkanélküli, mióta nem rendelkezik munkával, valamint a munkanélküli járadék összegét.

• Ha a hallgatónak legalább három gyermeke van:

- A gyermekek születési anyakönyvi kivonatának fénymásolata szükséges.

• Ha a hallgató eltartóin (eltartóján) kívül legalább két vele egy háztartásban élő személyre igaz, hogy havi jövedelme nem éri el a minimálbért összegét:

- Az eltartó(k) és a háztartásban élő két személy jövedelmét a következő igazolásokkal kell alátámasztani:

• NAV által kiállított, . a tanév kezdetét megelőző naptári évről

szóló jövedelemigazolás;

• Utolsó 3 havi nettó jövedelemről szóló munkáltató által

kiállított igazolás, amely tartalmazza továbbá, hogy az érintett

személy mióta dolgozik az adott munkahelyen.

• Legalább két kiskorú gyermek gyámsága esetén:

- A lakóhely szerint illetékes gyámhivatal igazolása, valamint a gyermekek születési anyakönyvi kivonata szükséges.

**Családfenntartó** hallgatók esetében:

• Ha a hallgatónak legalább egy gyermeke van:

- A gyermek(ek) születési anyakönyvi kivonatának fénymásolata szükséges.

• Ha a hallgató ápolási díjra jogosult:

- A lakóhely szerint illetékes települési önkormányzat, illetve annak jegyzője által kiállított határozat fénymásolata szükséges.

**Félárva** vagy **árva** hallgatók esetében:

• Az elhunyt szülő(k) halotti anyakönyvi kivonat(ainak) fénymásolata.

Ha a pályázó **fogyatékossággal élő** vagy **egészségi állapota miatt rászorult**:

• A pályázó fogyatékosságáról az Országos Orvosszakértői Intézet, vagy a területileg illetékes Tanulási Képességet Vizsgáló Szakértői és Rehabilitációs Bizottság igazolása szükséges.

**Hátrányos helyzetű** hallgatók esetében:

• Arról, hogy a hallgatót középfokú tanulmányai során családi körülményei, szociális helyzete miatt a jegyző védelembe vette, illetve arról, hogy a hallgató után rendszeres gyermekvédelmi támogatást folyósítottak, illetve rendszeres gyermekvédelmi kedvezményre jogosult, a lakóhely szerint illetékes települési önkormányzat jegyzőjének határozatának másolata csatolandó;

• Arról, hogy a hallgató állami gondozott volt, vagy kikerült a nevelésbe vétel alól, vagy gyámsága nagykorúsága miatt szűnt meg: a lakóhely szerint illetékes gyámhivatal igazolása szükséges;

• A pályázó tartós betegségét a szakellátást nyújtó intézmény szakorvosa igazolja. Kérjük, hogy az ápolás időtartamát is tartalmazza az igazolás.

**Halmozottan hátrányos helyzetű** hallgatók esetében:

• Arról, hogy a hallgató törvényes felügyeletét ellátó szülője, legfeljebb az iskola nyolcadik évfolyamán folytatott tanulmányait fejezte be, a szülő büntetőjogi felelősségének tudatában tett írásos nyilatkozata szükséges;

• Tartós nevelésbe vételről a lakóhely szerint illetékes gyámhivatal igazolása szükséges.